**Zápisnica z mimoriadneho zasadnutia Obecného zastupiteľstva konaného 26.11.2015 na Obecnom úrade v Kordíkoch .**

Prítomní poslanci : Ing.Petra Polončíková, RNDr. Jaroslava Bobáková, Ján Donoval, Ing. Pavol Drábik

Overovatelia zápisnice : RNDr. Jaroslava Bobáková a Ing. Petra Polončíková

Zapisovateľka : Iveta Tučeková

Občania: vid prezenčná listina

Program : **1.** **Otvorenie**

 **2. Určenie overovateľov zápisnice + určenie zapisovateľa**

 **3. Voľba hlavného kontrolóra obce**

 **4. Schválenie zámeru odpredaja pozemku pánovi Sedilekovi z Tajova**

 **5. Schválenie zriadenia vecného bremena „Tajov-kanalizácia“**

 **6. Rôzne**

 **7. Záver**

**1.** **Starosta obce privítal** prítomných poslancov a občanov a oboznámil ich s programom zasadnutia.

**2.** Za **zapisovateľku** bola určená Iveta Tučeková a za **overovateľov** RNDr. Jaroslava Bobáková a Ing. Petra Polončíková .

Poslanci s predložením jednohlasne súhlasia.

**3.** **Starosta obce** navrhol poslancom obecného zastupiteľstva schváliť **mandátnu komisiu pre voľby hlavného kontrolóra obce Kordíky.** Mandátna komisia bola zvolená z dvoch členov – pani Iveta Tučeková (pracovníčka obecného úradu) a pán Ing. Pavol Drábik (poslanec obecného zastupiteľstva). Za zapisovateľku celej voľby hlavného kontrolóra bola zvolená administratívna pracovníčka obecného úradu Iveta Tučeková.

Poslanci s návrhom jednohlasne súhlasili.

 **Mandátna komisia otvorila dve doručené obálky s**názvom „Voľba hlavného kontrolóra obce – neotvárať“. Na obecný úrad Kordíky boli doručené v termíne 3 obálky s názvom „Voľba hlavného kontrolóra obce – neotvárať“, ale dňa 23.11.2015 doručila na obecný úrad Kordíky Ing. Zuzana Sedileková svoju žiadosť o stiahnutie svojej prihlášky do volieb hlavného kontrolóra obce z rodinných dôvodov. Dňa 12.11.2015 doručila na Obecný úrad Kordíky paní Ing. Júlia Sigetyová. Ako druhá obálku doručila 12.11.2015 na Obecný úrad Kordíky paní Petra Záhorová. Kandidátka Ing. Júlia Sigetyová bola prítomná kandidátka Petra Záhorová sa z rodinných dôvodov ospravedlnila. Mandátna komisia vyhlásila obidve zaregistrované prihlášky menovaných za vyhovujúce a platné. Následne na to rozdala zapisovateľka Iveta Tučeková prítomným poslancom obálky s hlasovacím lístkom. Každý poslanec obecného zastupiteľstva v tajnom hlasovaní zakrúžkoval jednu z dvoch zaevidovaných kandidátok a následne zalepenú obálku vhodil do pripravenej volebnej urny.

 **Mandátna komisia otvorila zapečatenú volebnú urnu a porátala hlasy.** V urne boli 3 platné hlasovacie lístky z troch odovzdaných hlasovacích lístkov.

 **Hlavnou kontrolórkou obce Kordíky bola zvolená paní Ing. Júlia Sigetyová s počtom troch hlasov.**

 Hlavná kontrolórka obce Kordíky je volená na 6 rokov na obdobie 27.11.2015 - 27.11.2021 na skrátený pracovný úväzok 0,04 (tj. 6 hodín mesačne).

 **Starosta obce navrhol schváliť** súhlas hlavnej kontrolórke obce Kordíky napodnikanie alebo vykonávanie inej zárobkovej činnosti a byť členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť.

Poslanci s návrhom jednohlasne súhlasili.

 Po voľbe hlavného kontrolóra obce sa dostavil poslanec Ján Donoval.

**4.** **Starosta obce informoval** poslancov obecného zastupiteľstva o doručenej žiadosti pána **P.Sedileka o odpredaj pozemku v obci Tajov pri sklade štiepky**. Jedná sa o parcelu 511/41 z nej 47 m2 (novovzniknutá parcela 511/70) a z tej istej parcely 511/41 4 m2 (novovzniknutá parcela č. 511/71). Obidve tieto parcely sú v podielovom vlastníctve Farského úradu Tajov a obcí Tajov, Kordíky, Králiky a Riečka.

Poslanci so zámerom súhlasili.

**5. Starosta obce navrhol schváliť** poslancom obecného zastupiteľstva 2x **Zmluvu o zriadení** **vecného bremena č. M/2000010/174/15 a č. M/2000010/174-2/15** uzatvorenej podľa § 151n Občianskeho zákonníka č. 40/1964 Zb. v znení neskorších predpisov na inv. Akciu: „Tajov-kanalizácia“ číslo stavby : 2000010. Obec Kordíky je spoluvlastníkom ¼ pozemku KN-E 549/1 a 552/5 k.ú. Tajov vedené na LV č. 1412 a v zmluve č. **M/2000010/174-2/15** ¼ pozemku KN-E č. 11/411 k.ú. Tajov vedený na LV č. 1249 .

 Poslanci jednohlasne súhlasili.

**6. V bode rôzne starosta obce Kordíky** informoval poslancov obecného zastupiteľstva obce Kordíky o **stretnutí všetkých starostov MKVV** ohľadom spolupráce obcí a plánovaní kultúrnych podujatí a zároveň informoval poslancom obecného zastupiteľstva **o zámere upraviť sadzby niektorých daní a poplatkov formou VZN.** Návrh VZN bude po obecnom zastupiteľstve odoslaný všetkým poslancom obecného zastupiteľstva a prerokovaný na poslednom tohtoročnom obecnom zastupiteľstve 14.12.2015.

Poslanci berú na vedomie.

**V bode rôzne starosta obce Kordíky informoval** poslancov obecného zastupiteľstva obce Kordíky o **pripravovanej zmluve o zmene financovania spoločného obecného úradu Tajov** uzavretej podľa § 20a zákona č. 369/1990 Zb. o obecnom zriadení. Doteraz si každá obec v spoločnom obecnom úrade platila mzdu a výdavky s tým spojené samostatne, čo pre obec Kordíky činilo 161,94 Eur. Od 1.1.2016 bude obec Kordíky poukazovať obci Tajov – spoločnému obecnému úradu sumu vo výške 164,- Eur mesačne , ktorá pokryje mzdy, poistenie a iné výdavky spojené s vedením tohto spoločného stavebného úradu ( príspevok 0,3983 € za osobu podľa štatistického úradu, čiže 0,3983 x 411 = 163,70, zaokrúhlené nahor na 164,00 Eur).

Poslanci s návrhom jednohlasne súhlasili.

**V bode rôzne starosta obce Kordíky informoval** poslancov obecného zastupiteľstva obce Kordíky o **prieskumu trhu na verejné obstarávanie na spracovanie nového územného plánu** obce Kordíky. Na základe tohto uskutočneného prieskumu trhu odporúča vybrať uchádzača s najnižšou cenou – CITYPLAN, s.r.o. Poslanci obecného zastupiteľstva berú na vedomie pripravovanú zmluvu o dielo s CITYPLAN s.r.o.

Poslanci s návrhom jednohlasne súhlasili.

**V bode rôzne starosta obce Kordíky informoval** poslancov obecného zastupiteľstva obce Kordíky o doručení **žiadosti Slovakia Tip s.r.o. na vydanie súhlasu na prevádzkovanie** **stávkových hier v pohostinstve LA-RA** . Starosta obce navrhol dať tento súhlas opäť len na jeden rok a to na rok 2016.

Poslanci s návrhom jednohlasne súhlasili.

**V bode rôzne starosta obce Kordíky informoval** poslancov obecného zastupiteľstva obce Kordíky o doručení **žiadosti pána A. Václavíka o vydanie záväzného stanoviska** na parcele 749 a 750 s cieľom výstavby rodinného domu o rozmere cca 9 x 5,5 m, ktorý by svojim architektonickým vzhľadom zapadal do pôvodných tradičných stavieb. Žiadosť posúdi stavebná komisia.

**V bode rôzne starosta obce Kordíky** informoval poslancov obecného zastupiteľstva obce Kordíky o doručení **žiadosti pána MUDr. Filipa Pekára o vydanie záväzného stanoviska** na parcele 1026/32 s cieľom výstavby moderného rodinného domu . Pán pekár doručil aj predbežný projekt rodinného domu a inžiniersko-geologický prieskum .Pri navrhovaní projektu rodinného domu bral v úvahu regulatív výstavby IBV v obci Kordíky. Žiadosť posúdi stavebná komisia.

**V bode rôzne ďalej starosta obce Kordíky** informoval poslancov obecného zastupiteľstva obce Kordíky o priebehu prípravy na žiadosti o dotácie na námestie pod obecným úradom, na opravu cesty dole pod dedinou. Stavebné povolenia na opravu cesty sú pripravené, projekt na námestie bol už vypracovaný v roku 2005. Od toho roku však už na danej parcele pribudla nová budova kotolne a z tohto dôvodu musí byť pôvodný projekt upravený. O spoluprácu obec Kordíky požiadala Ing. Arch. Mikovínyho, ktorý sa podieľal aj na vypracovaní pôvodného návrhu.

Poslanci berú na vedomie.

**V bode rôzne ďalej starosta obce Kordíky** informoval poslancov obecného zastupiteľstva obce Kordíky o renovovaní klubu mládeže, kde sa vymaľovalo a po upratovaní by mal tento priestor slúžiť nielen na stretávanie mládeže, ale aj na stretávanie dôchodcov, malé rodinné oslavy, cvičenie mamičiek, stolný tenis a iné akcie.

Poslanci berú na vedomie.

**7.** Starosta obce poďakoval prítomným poslancom obecného zastupiteľstva a ukončil obecné zastupiteľstvo.

**V Kordíkoch 26.11.2015**

Zapisovateľka zápisnice: Iveta Tučeková

Overovatelia zápisnice: RNDr. Jaroslava Bobáková

 Ing. Petra Polončíková

 **Ján Záchenský**

 **starosta obce**